
నాగ్పూర్ : ‘‘మీ చేతి వేలే మీ బలం... మీ మొబైల్ ఫోనే మీ బ్యాంకు’’ అని ప్రధాన మంత్రి నరేంద్ర మోదీ పేర్కొన్నారు. డిజిటల్ ధనమే నిజమైన ధనమనేది పేదల నినాదంగా మారుతుందని తెలిపారు. భీమ్-ఆధార్ యాప్ను శుక్రవారం ఆవిష్కరించిన సందర్భంగా ఆయన మాట్లాడుతూ కాగితం రహిత బ్యాంకింగ్ త్వరలోనే జీవితంలో భాగంగా మారుతుందన్నారు. భారతదేశంలో సాంకేతిక విప్లవం వచ్చిందని తెలిపారు. భీమ్ యాప్ దేశవ్యాప్తంగా అనేకమంది జీవితాలపై సానుకూల ప్రభావం చూపుతుందన్నారు. ఆర్థిక లావాదేవీలను నిర్వహించే సాధనాలుగా మొబైల్ ఫోన్లను ఉపయోగించుకునే రోజులు రాబోతున్నట్లు తెలిపారు. గతంలో వేలిముద్ర నిరక్షరాస్యతకు గుర్తుగా ఉండేదని, నేడు శక్తికి ఆధారంగా మారిందని వివరించారు. ఫోన్లు, పేమెంట్ మిషన్లపై వేలి ముద్రతో లావాదేవీలు నిర్వహించుకోవచ్చునని తెలిపారు. ఇది నగదు రహిత సమాజానికి దారి తీస్తుందన్నారు. డిజిటల్ లావాదేవీలకు మద్దతిచ్చేవారు దేశంలో అవినీతిపై పోరాడే యోధుల కన్నా తక్కువేమీ కాదని పేర్కొన్నారు. డిజి ధన్ ఉద్యమం అంటే పారిశుద్ధ్య ఉద్యమమని తెలిపారు. ఇది అవినీతిపై పోరాటమని పేర్కొన్నారు.

nagpur : ‘‘mee cheti vele mee balam... mee mobail phone mee byaanku’’ ani pradhaana mantri narendra modii perkonnaru. disital dhaname nijamaina dhanamanedi pedala ninaadamgaa maarutundani telipaaru. bheem-adhar yaapnu sukravaaram aavishkarinchina sandarbhamgaa aayana maatlaadutuu kaagitam rahita banking twaralone jeevitamlo bhagamga maarutundannaaru. bhaaratadesamlo saanketika viplavam vachindani telipaaru. bheem yap desavyaaptamgaa anekamandi jeevitaalapai saanukuula prabhaavam chuuputundannaaru. aardhika lavadevilanu nirvahinche saadhanaalugaa mobail fonlanu upayoginchukune rojulu rabotunnatlu telipaaru. gatamlo velimudra niraksharaasyataku gurtugaa undedani, nedu saktiki aadhaaramgaa maarindani vivarinchaaru. fonlu, pament mishanlapai veli mudratho lavadevilu nirvahinchukovachhunana telipaaru. idhi nagadu rahita samaajaaniki daari teestundannaru. disital lavadevilaku maddatichevaaru desamlo avineetipai porade yodhula kanna takkuvemi kaadani perkonnaru. diji dhan udyamam ante paarisuddhya udyamamani telipaaru. idhi avineetipai poraatamani perkonnaru.